Proposta għal direttiva tal-Parlament ewropew u tal-Kunsill Li Temenda d-Direttiva 2005/68/KE dwar riassigurazzjoni, rigward is-setgħat ta’ implimentazzjoni konferiti fuq il-Kummissjoni /* KUMM/2006/0905 finali - COD 2006/0280 */





[pic] | KUMMISSJONI TAL-KOMUNITAJIET EWROPEJ | Brussel 22.12.2006 KUMM(2006) 905 finali 2006/0280 (COD) Proposta għal DIRETTIVA TAL-PARLAMENT EWROPEW U TAL-KUNSILL Li Temenda d-Direttiva 2005/68/KE dwar riassigurazzjoni, rigward is-setgħat ta’ implimentazzjoni konferiti fuq il-Kummissjoni (preżentata mill-Kummissjoni) 2006/0280 (COD) Proposta għal DIRETTIVA TAL-PARLAMENT EWROPEW U TAL-KUNSILL Li Temenda d-Direttiva 2005/68/KE dwar riassigurazzjoni, rigward is-setgħat ta’ implimentazzjoni konferiti fuq il-Kummissjoni (Test b'relevanza għall-EEA) IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 47(2) u 55 tiegħu, Wara li kkunsidraw il-proposta mill-Kummissjoni[1], Wara li kkunsidraw l-opinjoni tal-Kumitat Ekonomiku u Soċjali Ewropew[2], Filwaqt li jaġixxu skond il-proċedura stipulata fl-Artikolu 251 tat-Trattat[3], Billi: (1) Id-Direttiva 2005/68/KE tal-Parlament Ewropew u tal-Kunsill tas-16 ta’ Novembru 2005 dwar ir-riassigurazzjoni u li temenda d-Direttivi tal-Kunsill 73/239/KEE, 92/49/KEE kif ukoll id-Direttivi 98/78/KE u 2002/83/KE[4] tistipula li ċerti miżuri għandhom jiġu adottati skond id-Deċiżjoni tal-Kunsill 1999/468.KE tat-28 ta’ Ġunju 1999 li tistipula proċeduri għall-eżerċizzju tas-setgħat ta’ implimentazzjoni konferiti fuq il-Kummissjoni[5]. (2) Id-Deċiżjoni 1999/468/KE ġiet emendata bid-Deċiżjoni 2006/512KE, li introduċiet il-proċedura regolatorja bil-kontroll għall-miżuri ta’ natura ġenerali li għandhom l-għan li jemendaw elementi mhux essenzjali ta’ att bażiku adottat skond il-proċedura msemmija f’Artikolu 251 tat-Trattat, inkluża t-tneħħija ta’ xi wħud minn dawn l-elementi jew bl-ikkompletar tiegħu biż-żieda ta’ elementi ġodda mhux essenzjali. (3) Skond id-dokument konġunt tal-Parlament Ewropew, il-Kunsill u l-Kummissjoni[6] dwar Deċiżjoni 2006/512/KE, l-atti li diġà jinsabu fis-seħħ għandhom jiġu aġġustati skond il-proċeduri applikabbli. Dik l-istqarrija tindika lista ta’ atti li għandom jiġu aġġustati bħala materja ta’ urġenza, inkluża d-Direttiva 2005/1/KE. Biex tiġi allineata din id-Direttiva, Direttiva 2005/68/KE għandha tiġi emendata. (4) B’mod partikolari għandu jingħata poter lill-Kummissjoni biex tadotta l-miżuri meħtieġa għall-implimentazzjoni tad-Direttiva 2005/68/KE biex tqis l-iżviluppi tekniċi tas-settur ta’ l-assigurazzjoni jew fis-swieq finanzjarji u biex tassigura l-applikazzjoni uniformi ta’ dik id-Direttiva. B’mod aktar partikolari, dawk il-miżuri huma maħsuba biex jestendu l-lista ta’ formoli legali, jiċċaraw jew jaġġustaw il-punti li jikkostitwixxu l-marġini ta’ likwidità, iżidu l-premiums jew ammonti ta’ talbiet użati għall-kalkolu tal-marġini ta’ likwidità għal ċerti attivitajiet ta’ riassigurazzjoni jew tipi ta’ kuntratti, jibdlu l-fond minimu ta’ garanzija u jiċċaraw id-definizzjonijiet. Billi dawk il-miżuri huma ta’ firxa ġenerali u mfassla biex jemendaw l-elementi li mhumiex essenzjali tad-Direttiva 2005/68/KE, għandhom ikunu adottati skond il-proċedura regolatorja bi skrutinju previst fl-Artikolu 5a tad-Deċiżjoni 1999/468/KE. (5) Id-Direttiva 2005/68/KE għandha għalhekk tiġi emendata skond dan. (6) Minħabba li l-emendi li jridu jsiru lid-Direttiva 2005/68/KE b’din id-Direttiva huma aġġustamenti ta’ natura teknika li jikkonċernaw biss il-proċedura tal-kumitat m’hemmx għalfejn jiġu trasposti mill-Istati Membri. M’huwiex għalhekk neċessarju li jiġu stipulati dispożizzjonijiet għal dak l-iskop, ADOTTAW DIN ID-DIRETTIVA: Artikolu 1 Id-Direttiva 2005/68/KE hija emendata kif ġej: 1. L-Artikolu 55 huwa emendat kif ġej: 2. Il- Paragrafu 2 jiġi sostitwit minn dan li ġej: "2. Fejn issir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 3. Il-Paragrafu 3 huwa mħassar. 4. Fl-Artikolu 56, il-frażi ta’ introduzzjoni tiġi mibdula b'dan li ġej: ‘Il-miżuri ta’ implimentazzjoni li ġejjin imfassla biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja ma' l-iskrutinju imsemmi fl-Artikolu 55(2).’ Artikolu 2 Din id-Direttiva għandha tidħol fis-seħħ fi […] jum wara l-jum tal-pubblikazzjoni tagħha fil- Ġurnal Uffiċjali ta’ l-Unjoni Ewropea . Artikolu 3 Din id-Direttiva hija indirizzata lill-Istati Membri. Magħmula fi Brussell, Għall-Parlament Ewropew Għall-Kunsill Il-President Il-President[pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic] [1] ĠU C [...], [...], p. [...]. [2] ĠU C [...], [...], p. [...]. [3] ĠU C [...], [...], p. [...]. [4] ĠU L 323, 9.12.2005, p. 1. [5] ĠU L 184, 17.7.1999, p. 23. Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p.11). [6] ĠU C 255, tal-21.10.2006, p. 1.